Maailmanperintökomitea

Maailmanperintökomitea on Unescon toimielin, joka vastaa maailmanperintösopimuksen täyttämisestä. Se valitsee maailmanperintöluettelon kohteet. Komitea koostuu 21 sopimuksen ratifioineen valtion edustajista. Komitean jäsenet valitaan kuusivuotiskaudella, mutta valitut saavat vapaaehtoisesti istua vain neljä vuotta, jotta muutkin jäsenet pääsevät komiteaan. Nykyisistä jäsenistä kaikki ovat valinneet vapaaehtoisen neljän vuoden kauden.

Maailmanperintökomitean vastuulla on maailmanperintöluettelon julkaiseminen ja sen ajan tasalla pitäminen. Se myös hallinnoi maailmanperintörahastoa ja käsittelee jäsenvaltioiden tekemiä rahallisia avunpyyntöjä kulttuurikohteiden suojelemiseksi. Komitea tekee viimeisen päätöksen kohteen asettamisesta maailmanperintöluetteloon. Komitean vastuulla on myös jäsenvaltioiden tekemien raporttien tutkiminen ja mahdollisten lisäselvitysten pyytäminen maailmanperintökohteiden suojelusta. Lisäksi se päättää kohteiden sijoittamisesta vaarantuneiden kohteiden listalle.World Heritage Information Kit, s. 9

Komitean apuna toimii sihteeristö, jonka Unescon pääjohtaja asettaa. Komiteaa avustaa sen tekemisissä päätöksissä myös Kulttuuriomaisuuden säilyttämisen ja entistämisen kansainvälinen tutkimuskeskus ICCROM, Rakennusmuistomerkkien ja historiallisten alueiden kansainvälinen neuvosto ICOMOS ja Kansainvälinen luonnonsuojeluliitto (IUCN).

 Istunnot 
#VuosiKaupunkiValtio 11977Pariisi21978Washington31979Kairo ja Luxor41980Pariisi51981Sydney61982Pariisi71983Firenze81984Buenos Aires91985Pariisi101986Pariisi111987Pariisi121988Brasília131989Pariisi141990Banff151991Karthago161992Santa Fe171993Cartagena181994Phuket191995Berliini201996Mérida211997Napoli221998Kioto231999Marrakech242000Cairns252001Helsinki262002Budapest272003Pariisi282004Suzhou292005Durban302006Vilna312007Christchurch322008Québec332009Sevilla342010Brasília352011Pariisi362012Pietari372013Phnom Penh382014Doha

 Lähteet 

 Viitteet 

Luokka:Unescon maailmanperintökohteet
Luokka:Komiteat